Su Bingtian

| Mitalit | Mitalit | Mitalit |  |
| --- | --- | --- | --- |
|  Su vuoden 2016 olympialaisissa. |  Su vuoden 2016 olympialaisissa. |  Su vuoden 2016 olympialaisissa. |  |
Maa:  Kiina
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Tokio 2020 | 4 × 100 metriä |  |
| MM-kilpailut  | MM-kilpailut  | MM-kilpailut  |  |
|  Hopeaa | Peking 2015 | 4 × 100 metriä |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Birmingham 2018 | 60 metriä |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Kultaa | Kobe 2011 | 100 metriä |  |
|  Kultaa | Pune 2013 | 100 metriä |  |
|  Kultaa | Wuhan 2015 | 4 × 100 metriä |  |
|  Hopeaa | Kanton 2009 | 4 × 100 metriä |  |
|  Pronssia | Pune 2013 | 4 × 100 metriä |  |
| Aasian kisat  | Aasian kisat  | Aasian kisat  |  |
|  Kultaa | Kanton 2010 | 4 × 100 metriä |  |
|  Kultaa | Incheon 2014 | 4 × 100 metriä |  |
|  Kultaa | Jakarta 2018 | 100 metriä |  |
|  Hopeaa | Incheon 2014 | 100 metriä |  |
|  Pronssia | Jakarta 2018 | 4 × 100 metriä |  |
| Universiadit  | Universiadit  | Universiadit  |  |
|  Pronssia | Shenzhen 2011 | 100 m |  |
Su Bingtian (kiin. 苏炳添, s. 29. elokuuta 1989 Zhongshan) on kiinalainen pikajuoksija, joka kilpailee 100 metrin juoksussa. 172 senttimetriä pitkä ja 65 kilogrammaa painava Su edustaa Guangdongin maakunnan yleisurheilujoukkuetta.
Su oli mukana vuoden 2012 kesäolympialaisissa, jossa hän oli välierissä sekä 100 metrillä että 4 × 100 metrin viestissä. Vuoden 2013 MM-kilpailuissa Moskovassa hänet hylättiin välierissä. Sopotin MM-hallikilpailuissa 2014 hän sijoittui 60 metrin juoksussa neljänneksi ajalla 6,52. Vuoden 2015 MM-kotikisoissa Su selvisi 100 metrillä finaaliin, mutta jäi sen viimeiseksi ajalla 10,06. Samoista kisoista hän saavutti hopeaa pikaviestistä. Kiina tuli maaliin kolmantena, mutta nousi lopputuloksissa toiseksi kun Yhdysvallat hylättiin vaihtorikon vuoksi.
Portlandin MM-hallikilpailuissa 2016 hän sijoittui 60 metrillä viidenneksi ajalla 6,54. Rio de Janeiron olympialaisissa 2016 hän karsiutui 100 metrillä välierissä ja oli pikaviestissä neljäs. Hän kuului World Relays -kilpailuissa 2017 pronssia saaneeseen Kiinan pikaviestijoukkueeseen. Lontoon MM-kilpailuissa 2017 hän oli 100 metrillä kahdeksas ja 4 × 100 metrin viestissä neljäs. Birminghamin MM-hallikilpailuissa 2018 hän sai hopeaa 60 metrillä Aasian ennätysajalla 6,42.Dohan MM-kilpailuissa 2019 hän karsiutui 100 metrin välierissä.
Su sijoittui kuudenneksi vuonna 2021 Tokion olympialaisten 100 metrillä ajalla 9,98. Aiemmin samana päivänä juostuissa välierissä hän juoksi Aasian ennätyksen 9,83. Pikaviestissä Kiina sijoittui alun perin neljänneksi, mutta nousi myöhemmin pronssille Britannian joukkueen dopinghylkäyksen jälkeen. Eugenen MM-kilpailuissa 2022 hän karsiutui 100 metrin välierissä.
Aasian-mestaruuskilpailuista Su on saavuttanut kolme kultaa, yhden hopean ja yhden pronssin. Aasian kisoista hänellä on kaksi pikaviestikultaa vuosilta 2010 ja 2014, 100 metrin kulta 2018, 100 metrin hopea vuodelta 2014 ja pikaviestipronssi 2018. Vuoden 2011 kesäuniversiadeista Shenzhenistä Su saavutti pronssia 100 metriltä.
Su oli ensimmäinen aasialaissyntyinen henkilö, joka alitti 100 metrillä sallituissa olosuhteissa kymmenen sekuntia. Hän pitää hallussaan Aasian ennätystä sekä 60 metrillä että 100 metrillä.